turjo4nis/wikipedia-bn-dump-20250701 huggingface dataset:
দ্বারকা সেক্টর ১১ মেট্রো স্টেশন

দ্বারকা সেক্টর ১১ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের দ্বারকা সেক্টর ১১-তে অবস্থিত উত্তোলিত মেট্রো স্টেশন। ২০০৬ সালের ১লা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে পিএনবি ও কানাড়া ব্যাংকের এটিএম পরিষেবা উপলব্ধ।

স্টেশন বিন্যাস

সংযোগ
নিকটবর্তী বাস স্টপগুলি থেকে দিল্লি পরিবহন নিগমের ৭২৮, ৭৭০বি, ৮৩৩এসটিএল, আরএল-৭৭এ, আরএল-৭৭এক্সট বাস পরিষেবা চালু রয়েছে।

তথ্যসূত্র

বহিঃসংযোগ

দিল্লি মেট্রো স্টেশন
২০০৬-এ দিল্লিতে প্রতিষ্ঠিত
২০০৬-এ চালু রেলওয়ে স্টেশন
জামেয়া আরাবিয়া শামছুল উলুম কারবালা মাদ্রাসা

জামিয়া আরাবিয়া শামসুল উলুম ( আরবি:  الجامعة العربية شمس العلوم ) যা সংক্ষেপে কারবালা মাদরাসা নামে পরিচিত– হল বাংলাদেশের উত্তরবঙ্গে অবস্থিত বগুড়া জেলার একটি দেওবন্দী কওমি মাদরাসা।  এটি বাংলাদেশের স্বাধীনতার ১ বছর পর ১৯৭২ সালে প্রতিষ্ঠিত হয়। উত্তরবঙ্গে ইসলাম প্রচার এবং ইসলামী শিক্ষা বিস্তারে প্রতিষ্ঠানটির ব্যাপক অবদান স্বীকৃত।  এটি ভারতের দারুল উলুম দেওবন্দ ও বাংলাদেশের দারুল উলুম হাটহাজারি মাদরাসার আদলে প্রতিষ্ঠিত এবং পরিচালিত হয়।  এটি কওমি মাদরাসাসমূহের শিক্ষাবোর্ড তানযিমুল মাদারিসিদ্দিনিয়া বাংলাদেশের অধিভুক্ত এবং বোর্ড নিয়ন্ত্রিত পরীক্ষার ফলাফলে কৃতিত্বের দাবিদার।

সিলেবাস ও শিক্ষাব্যবস্থা 
প্রতিষ্ঠাকাল থেকে এটি দরসে নিজামি অনুসরণ করে পরিচালিত হয়ে আসছে। পরবর্তীতে এটি উত্তরবঙ্গের বৃহত্তম কওমি মাদ্রাসা শিক্ষাবোর্ড তানযীমের অধিভুক্ত হয় এবং এতে কওমি সিলেবাসের সর্বনিম্ন স্তর মক্তব বিভাগ থেকে শুরু করে দাওরায়ে হাদিস তথা হাদিসে স্নাতকোত্তর পর্যন্ত পাঠদান করা হয়। এর শিক্ষাস্তর থেকে চারটি ভাগে ভাগ করা হয়: 

 ফোরকানিয়া (মক্তব বিভাগ)
 তাহফিজুল কোরআন ( হেফজ বিভাগ)
 আদ দিরাসাতুল ইসলামিয়া (কিতাব বিভাগ)
 কিসমুত তাজবিদ (কেরাত বিভাগ)

প্রশাসনিক কাঠামো 
এটি একটি আবাসিক শিক্ষা প্রতিষ্ঠান বিধায় এটিতে অবস্থানকারী সকল ছাত্র ছাত্রাবাসে থাকা আবশ্যক। ছাত্রাবাসে কোনো রকমের রাজনৈতিক মিটিং মিছিল বা কার্যকলাপ সম্পূর্ণ নিষিদ্ধ।

অন্যান্য কার্যক্রম 
মাদরাসায় মূল সিলেবাসের বাইরেও বেশ কিছু বিভাগ চালু রয়েছে। এমন অধিনস্ত বিভাগসমূহ হল :

 গ্রন্থাগার বিভাগ।

 প্রচার ও প্রকাশনা বিভাগ।

 ইসলামী আইন ও ফাতওয়া বিভাগ।

 ফ্রি চিকিৎসা বিভাগ।

 সাহিত্য-সাংস্কৃতিক সংক্রান্ত বিভাগ।

কৃতিত্ব 
তানযীম ও আল হাইয়াতুল উলয়ার অধীনে অনুষ্ঠিত বোর্ড পরীক্ষায় প্রতি বছর মাদরাসার বেশ কয়েকজন শিক্ষার্থী মেধা তালিকায় স্থান অর্জনে সক্ষম হয়।

আরও দেখুন 
 দেওবন্দি
 কওমি মাদ্রাসা
 দারুল উলুম দেওবন্দ
 বাংলাদেশের কওমি মাদ্রাসার তালিকা
 আল জামিয়া আল ইসলামিয়া কাসেমুল উলুম বগুড়া

তথ্যসূত্র 

১৯৭২-এ বাংলাদেশে প্রতিষ্ঠিত
বগুড়া জেলার কওমি মাদ্রাসা
১৯৭২-এ প্রতিষ্ঠিত শিক্ষাপ্রতিষ্ঠান
আল-আশাইর মসজিদ

আল-আশাইর মসজিদ বা জাবিদের মহান মসজিদ (), ইয়েমেনের ঐতিহাসিক জাবিদ শহরের একটি প্রাচীন মসজিদ। এটি জুবাইদ বাজারের কাছে অবস্থিত, যা ইউনেস্কো ওয়ার্ল্ড হেরিটেজ সাইট ঐতিহাসিক শহর জাবিদের একটি অংশ। এর ভিত্তি ৮ হিজরি বা ৬২৯ খ্রিস্টাব্দে মহান সাহাবি আবু মুসা আল-আশআরির কারণে এবং তখন থেকে মসজিদটি ইয়েমেনে তার আধ্যাত্মিক ও ঐতিহাসিক মর্যাদা অর্জনকারী প্রথম মসজিদ। স্থানীয় ঐতিহ্য বর্ণনা করে যে মসজিদটি ইসলামের ইতিহাসে পঞ্চম প্রাচীনতম মসজিদ, যা এটিকে বিশ্বের প্রাচীনতম মসজিদগুলির মধ্যে একটি করে তুলেছে। মসজিদটির বেশ কিছু সংস্কার করা হয়েছিল, কিন্তু এর মধ্যে সবচেয়ে গুরুত্বপূর্ণ সংযোজনগুলি সুলতান আল-মনসুর আবদুল ওয়াহাব বিন দাউদের শাসনামলে ১৪৮৬ সালে করা হয়েছিল, এবং তখন থেকে মসজিদের আকৃতি আজও সেইভাবে রয়েছে, যেমনটি নির্দেশিত। মহান ইতিহাসবিদ ইবন আল-ধিবির তার ইন অর্ডার টু বেনিফিট বইয়ে লিখেছেন।

স্থাপত্য 
মসজিদটি একটি আয়তক্ষেত্রাকার এলাকা (50.35 x 50.24 মিটার) দখল করে এবং 11 x 5 বর্গ মিটার পরিমাপের একটি খোলা সাহন রয়েছে। চারটি করিডোর দ্বারা বেষ্টিত, দক্ষিণ দিকে অবস্থিত প্রধান ফটক বা মসজিদের দেয়ালে বিতরণ করা অন্যান্য দরজা দিয়ে কিবলা প্রবেশ করা যেতে পারে, যা সরাসরি কিবলা হলওয়েতে খোলা। উল্লেখ্য, মিহরাবটি কিবলা দেয়ালের মাঝখানে নয়। এটি মসজিদে বারবার সংযোজনের কারণে, উদাহরণস্বরূপ মিহরাবের পূর্ব দিকে দেয়ালের ভিতরে একটি কাঠের প্ল্যাটফর্ম, 1542 সালের একটি মিম্বর।

মসজিদের মিনারটি দক্ষিণ হলওয়েতে অবস্থিত এবং একটি বর্গাকার ভিত্তির উপর ভিত্তি করে যার শীর্ষে একটি অষ্টভুজাকার দেহ রয়েছে যা রেখার সংযোগস্থলে গঠিত মুকারনা দ্বারা সুশোভিত। মিনারটি শীর্ষে দুর্গ গম্বুজ দ্বারা আবৃত, যা জাবিদের অন্যান্য মসজিদের মিনারগুলির মধ্যে প্রচলিত একটি নকশা।

মসজিদটিতে একটি কাঠের চেয়ার রয়েছে যা নবীর হাদিস পড়ার জন্য নিবেদিত ছিল এবং ৯২৭ সালে তৈরি হওয়ার তারিখ থেকে আজও কিবলা হলওয়েতে রয়েছে।

আল-আশা’র মসজিদটি একটি ইসলামী বিশ্ববিদ্যালয় হিসেবেও কাজ করা হয়েছিল এবং ছাত্ররা ইতিহাস জুড়ে সেখানে বসবাস করত, কারণ ইয়েমেন এবং ইসলামী বিশ্বের বিদেশী ছাত্রদের জন্য ছাত্রাবাস প্রতিষ্ঠিত হয়েছিল।

আরও দেখুন 

 ইয়েমেনের মসজিদের তালিকা

তথ্যসূত্র 

ইয়েমেনের মসজিদ
৭ম শতাব্দীর মসজিদ
৬২৯-এ সম্পন্ন মসজিদ
বাণী রায়

বাণী রায় (৫ নভেম্বর ১৯১৮ - ১৬ অক্টোবর ১৯৯২) ছিলেন বিশিষ্ট ভারতীয় বাঙালি কবি ও যশস্বিনী কথাসাহিত্যিক।

জন্ম ও প্রারম্ভিক জীবন
বাণী রায়ের জন্ম ব্রিটিশ ভারতের অধুনা বাংলাদেশের পাবনা জেলার পেঁচাখোলা গ্রামে। পিতা আইনজীবী পূর্ণচন্দ্র রায় এবং মাতা সুলেখিকা গিরিবালা দেবী (১৮৯১-১৯৮৩)। স্বাধীনতার আগেই তিনি কলকাতায় চলে আসেন। ১৯৩২ খ্রিস্টাব্দে ব্রাহ্ম বালিকা বিদ্যালয় থেকে কুড়ি টাকা বৃত্তি নিয়ে ম্যাট্রিক পাশ করেন। পরে আশুতোষ কলেজ থেকে আই.এ এবং ১৯৩৬ খ্রিস্টাব্দে ইংরাজীতে অনার্সসহ বি.এ পাশ করেন। ১৯৩৯ খ্রিস্টাব্দে কলকাতা বিশ্ববিদ্যালয় থেকে এম.এ পাশ করেন।

কর্মজীবন ও সাহিত্যকর্ম 

এম.এ পাশের পর তিনি কিছুদিন সরকারি প্রচার বিভাগে কাজ করেন। তারপর তিনি প্রথমে কলকাতার চারুচন্দ্র কলেজ ও পরে মুরলীধর কলেজে ইংরাজী ভাষা ও সাহিত্যে অধ্যাপনা করেন।

কলেজে ছাত্রবস্থাতে তিনি লেখালেখি শুরু করেন এবং সেগুলি বিভিন্ন পত্র-পত্রিকায় প্রকাশিত হয়। একাধারে কবি ও সাহিত্যিক হিসাবে অচিরে পরিচিতি লাভ করেন। তার রচনায় নারীজীবনের কামনা, প্রেম, আশাভঙ্গের মর্মান্তিক বেদনা, পরিতৃপ্তির সাফল্য উপস্থাপিত হয়েছে। সমালোচনার ভ্রূকুটি সহ্য করে নিজস্ব ভাষা শৈলিতে ও রচনা ভঙ্গির স্পষ্টতায় অচেনা নারীজগতের কথা বিবৃত করেছেন। আই.এ পরীক্ষা পাশের পরই তিনি প্রেম উপন্যাস রচনা শুরু করেন তবে শেষ করেন ১৯৪১ খ্রিস্টাব্দে। উপন্যাসটির কিছু অংশ সজনীকান্ত দাসের  শনিবারের চিঠিতে প্রকাশিত হলে সমকালের সমালোচনায় পাঠক মহলে যথেষ্ট আলোড়ন সৃষ্টি হয়। শেষে  মোহিতলাল মজুমদারের নির্দেশে পরবর্তী অংশের প্রকাশ বন্ধ হয়। কিন্তু পরের বছরেই তার উপন্যাসখানি গ্রন্থাকারে প্রকাশিত হয় অসংশোধিতভাবেই। 
তার রচিত প্রথম কবিতা সংকলনের গ্রন্থ জুপিটার প্রকাশিত হয় ১৯৪৩ খ্রিস্টাব্দে। কাব্যগ্রন্থটি বহু বছর ধরে  দিল্লি বিশ্ববিদ্যালয়ের কলেজ পাঠ্য তালিকায় ছিল। বিদেশি সাহিত্যের প্রভাব তার রচনার মধ্যে ছিল। কেননা তার রচনায় অনেক পাশ্চাত্য উপমা, রূপকল্প, বাগবৈদগ্ধ সুনিপুণ দক্ষতায় ব্যবহৃত হয়েছে। অজস্র ছোটোগল্পও রচনা করেছেন। চক্রবক্র তার একটি রম্যরচনা। বাণী রায় তার জন্মভূমি বাংলাদেশের পাবনার আঞ্চলিক ভাষার ব্যবহারে রচনা করেছেন নাটক - একটি মেয়ে জন্ম নিল। তার রচিত অপর উল্লেখযোগ্য গ্রন্থগুলি হল-

রচিত গ্রন্থসমূহ
 উপন্যাস-
 জনারণ্যে একমুখ
 সপ্তসাগর (১৯৫০)
 শ্রীলতা ও শম্পা (১৯৫৩)
 কনে দেখা আলো
 চক্ষে আমার তৃষ্ণা 
 সকাল সন্ধ্যা রাত্রি 
 অন্যান্য-
 পুনরাবৃত্তি
 প্রেমের যৎকিঞ্চিৎ
 হাসিকান্নার দিন
 তণিমাজাতক
 নিঃসঙ্গ বিহঙ্গ
 প্রেমের দেবতা
 আগুনের দিন
 কবি চতুষ্টয়ী
 মধুজীবনের নূতন ব্যাখ্যা (১৯৬২)

অধ্যাপিকা বাণী রায়ের কয়েকটি গ্রন্থ ইংরাজি, হিন্দি, কন্নড়, মারাঠি, গুজরাতি, ইন্দোনেশীয় প্রভৃতি ভাষায় অনূদিত হয়েছে।

জীবনাবসান

অধ্যাপিকা বাণী রায় ১৯৯২ খ্রিস্টাব্দের ১৬ অক্টোবর কলকাতায় প্রয়াত হন।

তথ্যসূত্র 

১৯১৮-এ জন্ম
১৯৯২-এ মৃত্যু
পাবনা জেলার ব্যক্তি
বাঙালি কবি
বাঙালি মহিলা কবি
জামালউদ্দীন আহমদ

জামালউদ্দীন আহমদ একজন বাংলাদেশী রসায়নবিদ। তিনি চট্টগ্রাম বিশ্ববিদ্যালয়ের (চবি) রসায়ন বিভাগের অবসরপ্রাপ্ত অধ্যাপক এবং ফেনীতে অবস্থিত বেসরকারি বিশ্ববিদ্যালয়, ফেনী বিশ্ববিদ্যালয়ের তৃতীয় উপাচার্য।

জন্ম
তিনি ১৯৫৫ সালে ব্রাহ্মণবাড়িয়া জেলায় জন্মগ্রহণ করেন।

শিক্ষাজীবন
জামালউদ্দীন চট্টগ্রাম বিশ্ববিদ্যালয়ের রসায়ন বিভাগ থেকে থেকে ১৯৭৬ সালে স্নাতক ও ১৯৭৭ সালে স্নাতকোত্তর ডিগ্রি লাভ করেন। তিনি যুক্তরাজ্য থেকে চার্টার্ড কেমিস্ট হিসেবে এমফিল এবং ভারতের যাদবপুর বিশ্ববিদ্যালয় থেকে ১৯৯০ সালে বিশ্লেষণীয় ও পরিবেশ রসায়নে পিএইচডি ডিগ্রি অর্জন করেন।

কর্মজীবন
জামালউদ্দীন আহমদ চট্টগ্রাম বিশ্ববিদ্যালয়ের রসায়ন বিভাগে ১৯৮১ সালে প্রভাষক হিসেবে শিক্ষকতা শুরু করেন এবং ২০২০ সালে অধ্যাপক হিসেবে অবসর লাভ করেন। অধ্যাপনার পাশাপাশি তিনি চবির রসায়ন বিভাগের সভাপতি এবং ইন-অর্গানিক কেমিস্ট্রির শাখা প্রধান হিসেবেও দায়িত্ব পালন করেন।

তিনি ২০২২ সালের ১৪ অক্টোবর ফেনীতে অবস্থিত বেসরকারি বিশ্ববিদ্যালয়, ফেনী বিশ্ববিদ্যালয়ের তৃতীয় উপাচার্য হিসেবে দায়িত্বভার গ্রহণ করেন।

প্রকাশনা
তার গবেষণা ও প্রকাশনার সংখ্যা ২৪০টির বেশি।

তথ্যসূত্র

১৯৫৫-এ জন্ম
বাংলাদেশী রসায়নবিদ
ব্রাহ্মণবাড়িয়া জেলার ব্যক্তি
ফেনী বিশ্ববিদ্যালয়ের উপাচার্য
চট্টগ্রাম বিশ্ববিদ্যালয়ের শিক্ষক
চট্টগ্রাম বিশ্ববিদ্যালয়ের প্রাক্তন শিক্ষার্থী
যাদবপুর বিশ্ববিদ্যালয়ের প্রাক্তন শিক্ষার্থী
ফ্রান্সে হিন্দুধর্ম

হিন্দুধর্ম ফ্রান্সের একটি সংখ্যালঘু ধর্ম। এখানে ১২১,৩১২ জনেরও বেশি হিন্দু রয়েছে, যা দেশের মোট জনসংখ্যার প্রায় ০.২% যা যুক্তরাজ্য, ইতালি, নেদারল্যান্ডস এবং জার্মানির পরে ইউরোপের পঞ্চম বৃহত্তম। ফ্রান্সের অধিকাংশ হিন্দুই মূলত ভারতীয় প্রবাসী। যদিও নেপাল, আফগানিস্তান, মরিশাস এবং অন্যান্য দেশেরও অনেক হিন্দু রয়েছে।

ফ্রান্সে হিন্দুধর্মের প্রভাব 
ফরাসি মানুষ যারা হিন্দু ছিলেন বা হিন্দুধর্ম দ্বারা প্রভাবিত ছিলেন তাদের মধ্যে ভিক্টর কাজিন,  আলেকজান্দ্রা ডেভিড-নেল,  পল গোগাঁ, রনে গেনো, জুলেস মিশেলেট, মিররা রিচার্ড (শ্রীমা), রোম্যাঁ রোলাঁ, সতপ্রেম, পোল ভের্লেন, ফ্রাঁসোয়া গওতিয়ে এবং ভলতেয়ার অন্তর্ভুক্ত।

এখানে বহুবছর ধরে জাকজমক ভাবে দুর্গা পূজা অনুষ্ঠিত হয়। ২০২২ সালেও ফ্রান্সজুড়ে ১২টি মণ্ডপে দুর্গা পূজা অর্চনা, অঞ্জলি প্রদান, প্রসাদ বিতরণ, সাংস্কৃতিক অনুষ্ঠানসহ নানা আয়োজনে উদযাপিত হয়।

ফ্রান্সের বিভিন্ন অঞ্চলে হিন্দুধর্ম

মার্টিনিকে হিন্দুধর্ম 
ইন্দো-মার্টিনিকুয়েদরা মার্টিনিকে হিন্দুধর্ম অনুসরণ করে। যদিও ইন্দো-মার্টিনিকুয়েস মার্টিনিক দ্বীপের জনসংখ্যার প্রায় 10% নিয়ে গঠিত, তবে এদের মধ্যে মাত্র 15% হিন্দু।

ফরাসি গায়ানায় হিন্দুধর্ম 
2010 সালের হিসাবে, ফরাসি গুয়ানার জনসংখ্যার 1.6% হিন্দু ধর্ম অনুসরণ করে। এটি বেশিরভাগ ইন্দো-গুয়ানিজের বংশধরদের দ্বারা চর্চা করা হয়, যারা 2014 সালে প্রায় 360,000 ছিল।

রিইউনিয়নে হিন্দুধর্ম 
ফরাসী সরকার ধর্মীয় অনুষঙ্গের কোন পরিসংখ্যান সংগ্রহ করেনি। এই কারণে, রিইউনিয়নে কতজন হিন্দু আছে তা সঠিকভাবে জানা অসম্ভব। হিন্দুদের অনুশীলনের অনুমান করা হয় 6.7%  থেকে 10.7% পর্যন্ত হযতে পারে। রিইউনিয়নের প্রায় 59% গুজরাটি, 40% পাঞ্জাবি, 10% তামিল হিন্দু। এখানে বেশিরভাগ বড় শহরে কার্যকরী হিন্দু মন্দির রয়েছে।

গুয়াদেলুপে হিন্দুধর্ম 
গুয়াদেলুপে কিছু ইন্দো-গুয়াডেলোপিয়ানরা হিন্দুধর্ম পালন করে। একটি পরিসংখ্যান অনুসারে, গুয়াডেলোপীয়দের 0.5% দ্বারা হিন্দু ধর্ম অনুসরণ করা হয়।

উল্লেখযোগ্য ফরাসি হিন্দু 

 বিকাশ ধোরাসু, ২০০৬ সালে ফরাসি ফুটবল বিশ্বকাপ স্কোয়াডের সদস্য। তিনি লে হাভরে শহরের একজন জাতিগত মরিশিয়ান ভারতীয়।
 অ্যালাইন ড্যানিয়েলু, একজন ফরাসি ইতিহাসবিদ, বুদ্ধিজীবী, সঙ্গীতবিদ, ভারতবিদ এবং বিখ্যাত পশ্চিমা হিন্দুধর্মে ধর্মান্তরিত হন।
 আর্নাউড ডেসজার্ডিনস, ফরাসি সাংবাদিক, চলচ্চিত্র নির্মাতা, স্বামী প্রজ্ঞাপদের প্রধান শিষ্য।
 ফ্রাঁসোয়া গওতিয়ে, ফরাসি সাংবাদিক, ভারতে বসতি স্থাপন করেন এবং পশ্চিমারা হিন্দু ধর্মে দীক্ষিত হন।
 বাপি দাস বাউল, বাঙালি লোকসঙ্গীতশিল্পী, কলকাতায় জন্মগ্রহণ করেন এবং ফ্রান্সে স্থায়ী হন।
 বোলোজো বাসাভালিংগাম, কবি ও লেখক, ইয়ানামে জন্মগ্রহণ করেন এবং ফ্রান্সে বসতি স্থাপন করেন।
 জয়শ্রী বর্মণ, ভারতীয় চিত্রশিল্পী
 মায়া বর্মণ, শিল্পী
 শক্তি বর্মণ, বাঙালি চিত্রশিল্পী এবং ভাস্কর।

আরো দেখুন 

 দেশ অনুসারে হিন্দুধর্ম
 হিন্দু সাম্রাজ্য এবং রাজবংশের তালিকা
 সৃষ্টিচক্র (হিন্দু দর্শন)
 হিন্দু কাল গণনা

তথ্যসূত্র

বহিঃসংযোগ 

 
 

 
দেশ অনুযায়ী হিন্দুধর্ম
ইউরোপে হিন্দুধর্ম
ফ্রান্সে ধর্ম
দ্বারকা সেক্টর ১২ মেট্রো স্টেশন

দ্বারকা সেক্টর ১২ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের দ্বারকা সেক্টর ১২-তে অবস্থিত উত্তোলিত মেট্রো স্টেশন। ২০০৬ সালের ১লা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনটিতে পাঞ্জাব ন্যাশনাল ব্যাংক, স্টেট ব্যাঙ্ক অফ ইন্ডিয়া এবং কানাড়া ব্যাঙ্কের এটিএম উপলব্ধ, এছাড়াও একটি আনন্দ ডেয়ারি দোকান রয়েছে।

স্টেশন বিন্যাস

তথ্যসূত্র

বহিঃসংযোগ

দিল্লি মেট্রো স্টেশন
২০০৬-এ দিল্লিতে প্রতিষ্ঠিত
২০০৬-এ চালু রেলওয়ে স্টেশন
বেগমগঞ্জ সরকারি পাইলট উচ্চ বিদ্যালয়

বেগমগঞ্জ সরকারি পাইলট উচ্চ বিদ্যালয় বাংলাদেশের নোয়াখালী জেলার বেগমগঞ্জ উপজেলার একটি সরকারি উচ্চ বিদ্যালয়। বিদ্যালয়টি প্রতিষ্ঠিত হয়েছিলো ১৮৫৭ সালে।

ইতিহাস 
১৮১৫ সালে বিখ্যাত আলীপুর পুকুরপাড়ে নিম্ন-মাধ্যমিক বিদ্যালয় হিসেবে এই বিদ্যালয় প্রতিষ্ঠা করা হয়। পরবর্তীতে ব্রিটিশরা বেগমগঞ্জ উপজেলায় শিক্ষার সুযোগ বৃদ্ধি করতে প্রতিষ্ঠানটিকে মাধ্যমিক বিদ্যালয়ে উন্নীত করে এবং বর্তমান জায়গায় স্থানান্তরিত করে। ৩১ ডিসেম্বর, ১৯৮৭ সালে বিদ্যালয়টিকে জাতীয়করণ করা হয়।

শ্রেণি, বিভাগ ও শাখা সমূহ 
বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ৯টি শাখা রয়েছে।
 ৬ষ্ঠ শ্রেণি; ক এবং খ শাখা।
 ৭ম শ্রেণি; ক এবং খ শাখা।
 ৮ম শ্রেণি; ক এবং খ শাখা।
 ৯ম–১০ম শ্রেণি; বিভাগ: বিজ্ঞান, মানবিক, ব্যবসায় শিক্ষা

ইউনিফর্ম 
 সাদা শার্ট , সাদা প্যান্ট , সাদা কেডস্  এবং কালো বেল্ট ।

শিক্ষা কার্যক্রম 
বিদ্যালয়টিতে শুধুমাত্র ছেলেদের অধ্যয়নের সুযোগ থাকে।

ফলাফল 
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ৯১.৩৬%।

খেলাধুলা ও সহপাঠ্যকর্ম 
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড 
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ 
 স্কাউট
 রেড ক্রিসেন্ট

আরো দেখুন 
 বেগমগঞ্জ উপজেলা
 নোয়াখালী জেলা
 নোয়াখালী জেলার শিক্ষা প্রতিষ্ঠানের তালিকা

তথ্যসূত্র  
 

১৮৫৭-এ প্রতিষ্ঠিত শিক্ষাপ্রতিষ্ঠান
১৮৫৭-এ ব্রিটিশ ভারতে প্রতিষ্ঠিত
নোয়াখালী জেলার বিদ্যালয়
বেগমগঞ্জ উপজেলা
শ্রেয়া জয়দীপ

শ্রেয়া জয়দীপ (জন্ম ৫ নভেম্বর ২০০৫) একজন ভারতীয় সঙ্গীতশিল্পী।  তিনি দক্ষিণ ভারতীয় মালয়ালম ভাষায় মিউজিক অ্যালবাম এবং চলচ্চিত্রে গান করেন। তিনি রিয়েলিটি শোতেও হাজির হয়েছেন। 

চৌদ্দ বছর বয়সে, তিনি ২০০টি ভক্তিমূলক এবং ৭০টি সাধারণ অ্যালবামের সাথে ৬০টিরও বেশি চলচ্চিত্রের গান রেকর্ড করেছিলেন। তার প্রথম বাণিজ্যিক গান ছিল খ্রিস্টান ভক্তিমূলক অ্যালবাম হিথাম ; পরে তিনি শ্রেয়াম প্রকাশ দেন। শ্রেয়া তিন বছর বয়সে গানের পাঠ শুরু করেন। শাস্ত্রীয় সঙ্গীতে তার শিক্ষক ছিলেন থামরাক্কাদ কৃষ্ণান নাম্বুদিরি, এবং নেপথ্য গায়ক সতীশ বাবু তাকে বিভিন্ন ঘরানার সঙ্গীতে প্রশিক্ষণ দিয়েছিলেন। তিনি সিলভার হিলস উচ্চ মাধ্যমিক বিদ্যালয়ে পড়াশোনা করেছেন। ২০২০ সালে তিনি দেবগিরি সিএমআই পাবলিক স্কুলে দশম শ্রেণিতে ছিলেন। শ্রেয়া বিশ্ব ভ্রমণে নেমে, ব্রিটেন সহ ইউরোপের কয়েকটি দেশ এবং মার্কিন যুক্তরাষ্ট্র, সংযুক্ত আরব আমিরাত, কাতার, সৌদি আরব ও অস্ট্রেলিয়ায় গেছেন।

তথ্যসূত্র

বহিঃসংযোগ 

 
২০০৫-এ জন্ম
জীবিত ব্যক্তি
মালয়ালম নেপথ্য সঙ্গীতশিল্পী
কেরলের সঙ্গীতশিল্পী
ভারতীয় নেপথ্য গায়িকা
২১শ শতাব্দীর ভারতীয় গায়িকা
২১শ শতাব্দীর ভারতীয় গায়ক
নারায়ণগঞ্জ সরকারি বালিকা উচ্চ বিদ্যালয়

নারায়ণগঞ্জ সরকারি বালিকা উচ্চ বিদ্যালয় বাংলাদেশের নারায়ণগঞ্জ জেলার একটি সরকারি উচ্চ বিদ্যালয়। এটি নারায়ণগঞ্জ জেলার একমাত্র বালিকা উচ্চ বিদ্যালয় হওয়ায় অনেকে এই প্রতিষ্ঠানকে গার্লস স্কুল নামেও অভিহিত করে থাকেন। ফলাফলের দিক থেকেও এই প্রতিষ্ঠানের বিশেষ সুনাম রয়েছে। ২০১৯ সালে প্রতিষ্ঠানটি জেলা পর্যায়ে শীর্ষ প্রতিষ্ঠান হিসেবে খ্যাতি লাভ করে।

ইতিহাস 
১৯৬৭ সালে নারায়ণগঞ্জ জেলার মেয়েদের শিক্ষার ব্রত নিয়ে প্রতিষ্ঠিত হয় নারায়ণগঞ্জ সরকারি বালিকা উচ্চ বিদ্যালয়।

শ্রেণি, বিভাগ ও শাখা সমূহ 
বর্তমানে এ বিদ্যালয়ে ৫ম থেকে ১০ম শ্রেণি পর্যন্ত ৬টি ক্লাসে মোট ৩৩টি শাখা রয়েছে। এরমধ্যে প্রভাতী শাখায় ১৬টি এবং দিবা শাখায় ১৭টি শাখা রয়েছে।
 ৫ম শ্রেণি; 
 ৬ষ্ঠ শ্রেণি;
 ৭ম শ্রেণি;
 ৮ম শ্রেণি;
 ৯ম–১০ম শ্রেণি; বিভাগ: বিজ্ঞান, মানবিক, ব্যবসায় শিক্ষা

ইউনিফর্ম 
 গাঢ় সবুজ কামিজ , কামিজের উপর সাদা ক্রস বেল্ট , কোমরে সাদা বেল্ট  এবং সাদা কেডস্

শিক্ষা কার্যক্রম 
বিদ্যালয়টিতে শুধুমাত্র মেয়েদের অধ্যয়নের সুযোগ থাকে।

ফলাফল 
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%।

খেলাধুলা ও সহপাঠ্যকর্ম 
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড 
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্রী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ 
এ বিদ্যালয়ে ০৩টি সংগঠন আছে। 
 গার্লস্ গাইড
 স্কাউট
 রেড ক্রিসেন্ট

আরো দেখুন 
 নারায়ণগঞ্জ সদর উপজেলা
 নারায়ণগঞ্জ জেলা
 নারায়ণগঞ্জ জেলার শিক্ষা প্রতিষ্ঠানের তালিকা

তথ্যসূত্র  
 

বাংলাদেশের উচ্চ বিদ্যালয়
১৯৬৭-এ প্রতিষ্ঠিত শিক্ষাপ্রতিষ্ঠান
নারায়ণগঞ্জ জেলার শিক্ষাপ্রতিষ্ঠান
নারায়ণগঞ্জ জেলার বিদ্যালয়
১৯৬৭-এ পূর্ব পাকিস্তানে প্রতিষ্ঠিত
অনিতা শাইক

অনিতা শাইক, প্রায়শই আনিতা. এস হিসাবে কৃতিত্বপূর্ণ। তিনি একাধারে একজন ভারতীয় নেপথ্য সঙ্গীতশিল্পী এবং সঙ্গীত রচয়িতা, যিনি ভারতের মুম্বাইতে বসবাস করেন। তিনি ভারতীয় শাস্ত্রীয়, সুফি, গজল, লোক ও পপ সঙ্গীত পরিবেশন করেন, মালয়ালম, কন্নড়, তেলুগু, ওড়িয়া, পাঞ্জাবি এবং তামিল ভাষায় গান গেয়েছেন। চলচ্চিত্র শিল্পে তার ১২ বছরে, তিনি চলচ্চিত্রের জন্য ১০০টিরও বেশি গান রেকর্ড করেছেন।

জীবনের প্রথমার্ধ 
অনিথা শাইকের মা সিরাজুনিজা বেগম, একজন মাধ্যমিক বিদ্যালয়ের সঙ্গীত শিক্ষক এবং বাবা শেখ ইব্রাহিম। তিনি সরকারি মহিলা কলেক থেকে সঙ্গীতে স্নাতক হন। তিনি হিন্দুস্তানি, সুফি, কর্ণাটিক এবং পাশ্চাত্য সঙ্গীত অধ্যয়ন করেছেন।

তথ্যসূত্র

বহিঃসংযোগ 
 https://web.archive.org/web/20150203125329/http://www.kaumudi.com/innerpage1.php?newsid=60397
 

জীবিত ব্যক্তি
ভারতীয় পপ-লোক সঙ্গীতশিল্পী
কেরলের নারী সঙ্গীতজ্ঞ
তিরুবনন্তপুরমের সঙ্গীতশিল্পী
২১শ শতাব্দীর ভারতীয় গায়ক
২১শ শতাব্দীর ভারতীয় গায়িকা
ভারতীয় ধ্রুপদী গায়িকা
ভারতীয় নেপথ্য গায়িকা
তামিল নেপথ্য সঙ্গীতশিল্পী
মালয়ালম নেপথ্য সঙ্গীতশিল্পী
জন্মের স্থান অনুপস্থিত (জীবিত ব্যক্তি)
জন্মের বছর অনুপস্থিত (জীবিত ব্যক্তি)
২১শ শতাব্দীর ভারতীয় সুরকার
ভারতীয় মহিলা সুরকার
২১শ শতাব্দীর নারী সুরকার
জ্বিগেটো

জ্বিগেটো হলো ২০২২ সালের হিন্দি ভাষার একটি চলচ্চিত্র। ছবিটি পরিচালনা করেছেন নন্দিতা দাস এবং এতে মুখ্য ভূমিকায় অভিনয় করেছেন জনপ্রিয় হাস্যকৌতুক  অভিনেতা কপিল শর্মা এবং শাহানা গোস্বামী। ছবিটি ৪৭তম টরন্টো আন্তর্জাতিক চলচ্চিত্র উৎসবে প্রিমিয়ার হয়েছিল।

অভিনয়ে  
 কপিল শর্মা – মানস
 শাহানা গোস্বামী – প্রতিমা
 তুষার আচার্য – রঘু
 সায়নী গুপ্ত – জুইগাটো রিজিনাল হেড
 স্বানন্দ কিরকিরে – গোবিন্দ রাজ
 গুল পনাগ – গুল পানাগ
 নীলাম্বরী ভট্টাচার্য – রিয়
 জয়া বিশ্বাস – সুনি
 যুবিকা ব্রহ্মা – পূরবী
 সৌরভ মহাপাত্র – গুরু
 আকাশ মহাপাত্র – হাসান 
 ত্রিপতি মহারানা – ক্রুষ্ণা
 জয়আদিত্য রাও – আয়ুশ
 মোনালিসা বাল – আয়ুশের মা
 হর রাঠ – বিশ্বজিৎ
 মনোজ কুমার সাহু – গোপাল
 প্রজ্বল সাহু – কার্তিক
 তিলোত্তমা সাহু – মোনালিসা

তথ্যসূত্র

বহিঃসংযোগ  

২০২২-এর চলচ্চিত্র
ওড়িশায় ধারণকৃত চলচ্চিত্র
ওড়িশার পটভূমিতে চলচ্চিত্র
জয়দেবপুর সরকারি বালিকা উচ্চ বিদ্যালয়

জয়দেবপুর সরকারি বালিকা উচ্চ বিদ্যালয় বাংলাদেশের গাজীপুর জেলার একটি সরকারি উচ্চ বিদ্যালয়। ১৯৫৭ সালে জুনিয়র হাই স্কুল হিসেবে স্বীকৃতি পাওয়ার পর ১৯৬১ সালে বিদ্যালয়টিকে পূর্নাঙ্গ মাধ্যমিক বিদ্যালয় হিসেবে রূপদান করা হয়। পরবর্তীতে ১৯৮১ সালে বিদ্যালয়টি সরকারি করা হয়।

ইতিহাস 
১৯৩৫ সালে মেয়েদের শিক্ষার জন্য তোড়জোড় শুরু হলে তৎকালীন উদ্যোক্তাগণ ভাওয়াল কোর্ট অব ওয়ার্ডস এস্টেটের শরনাপন্ন হন এবং ভাওয়াল  এস্টেটের উদ্যোগেই রাজবাড়ী মাঠের পূব পার্শ্বে বর্তমান সরকারি প্রাথমিক বিদ্যালয় ভবনে ১৯৩৭ সালে এম. ই. বালিকা বিদ্যালয় প্রতিষ্ঠিত হয়। ১৯৪০ সালে বিদ্যালয় নির্মাণকাজের জন্য ঘোষ বাহাদুর ভাওয়াল রাজ ১ একর ২০ শতাংশ জমির দখলদারিত্ব ছেড়ে দেন। স্বাধীনতার পর ১ এপ্রিল, ১৯৮১ সালে বিদ্যালয়টিকে জাতীয়করণ করা হয়।

শ্রেণি, বিভাগ ও শাখা সমূহ 
বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ৩০টি শাখা রয়েছে। এরমধ্যে প্রভাতী শাখায় ১৫টি এবং দিবা শাখায় ১৫টি শাখা রয়েছে।
 ৬ষ্ঠ শ্রেণি;
 ৭ম শ্রেণি;
 ৮ম শ্রেণি;
 ৯ম–১০ম শ্রেণি; বিভাগ: বিজ্ঞান, মানবিক, ব্যবসায় শিক্ষা

ইউনিফর্ম 
 গাঢ় নীল কামিজ , কামিজের উপর সাদা ক্রস বেল্ট , কোমরে সাদা বেল্ট  এবং সাদা কেডস্

শিক্ষা কার্যক্রম 
বিদ্যালয়টিতে শুধুমাত্র মেয়েদের অধ্যয়নের সুযোগ থাকে।

ফলাফল 
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%।

খেলাধুলা ও সহপাঠ্যকর্ম 
শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি 
বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার 
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড 
বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্রী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ 
 গার্লস্ গাইড
 স্কাউট
 রেড ক্রিসেন্ট

আরো দেখুন 
 গাজীপুর সদর উপজেলা
 গাজীপুর জেলা
গাজীপুর জেলার শিক্ষা প্রতিষ্ঠানের তালিকা
 রাণী বিলাসমনি সরকারি বালক উচ্চ বিদ্যালয়

তথ্যসূত্র  
 

১৯৬৭-এ প্রতিষ্ঠিত শিক্ষাপ্রতিষ্ঠান
বাংলাদেশের বালিকা বিদ্যালয়
গাজীপুর জেলার বিদ্যালয়
মান সম্মান

মান সম্মান হলো স্বপন সাহা রচিত ও পরিচালিত ১৯৯৩ সালের পারিবারিক নাট্য চলচ্চিত্র। ছবিটি প্রযোজনা করেছেন রাজেশ কুমার এবং সঙ্গীত দিয়েছেন অজয় দাস। এতে মুখ্য ভূমিকায় অভিনয় করেছেন রঞ্জিত মল্লিক, চিরঞ্জিত চট্টোপাধ্যায় এবং শতাব্দী। পার্শ্ব চরিত্রে অভিনয় করেছেন অনুরাধা রায়, শুভেন্দু চট্টোপাধ্যায় প্রমুখ।

অভিনয়ে 

 রঞ্জিত মল্লিক
 চিরঞ্জিত চট্টোপাধ্যায়
 শতাব্দী
 অনুরাধা রায়
 শুভেন্দু চট্টোপাধ্যায়
 নিমু ভৌমিক
 অমিয় দত্ত
 রথীন বসু
 শম্ভু ভট্টাচার্য
 দেবনাথ চট্টোপাধ্যায়
 দিলীপ বন্দ্যোপাধ্যায়
 অশোক কাঞ্জিলাল
 কৃষ্ণ বন্দ্যোপাধ্যায়
 সৌরীন বন্দ্যোপাধ্যায়
 কানাই দাস
 পূর্ণেন্দু বসু
 মন্টু হালদার
 রাজা দে
 ভাস্কর সোমাশ্রী

তথ্যসূত্র 

১৯৯৩-এর চলচ্চিত্র
১৯৯৩-এর নাট্য চলচ্চিত্র
বানৌটা খাদেম

বাংলাদেশ নৌবাহিনী টাগ (সংক্ষেপেঃ বানৌটা) খাদেম হলো গণচীনে নির্মিত বাংলাদেশ নৌবাহিনীর একটি টাইপ ৮৩৭-শ্রেণীর টাগবোট। জাহাজটিকে উহু শিপইয়ার্ডে নির্মাণ করা হয়। জাহাজটি বহিঃনোঙ্গরে ও পোতাশ্রয়ে নিরাপত্তা নিশ্চিতের পাশাপাশি নৌবাহিনীর অন্যান্য জাহাজ এবং বাণিজ্যিক জাহাজকে টোয়িং সহযোগিতা প্রদান, পোতাশ্রয়ে ও সমুদ্রে অগ্নিনির্বাপণ এবং উদ্ধারকারী জাহাজ হিসেবে কার্যকরী ভূমিকা পালন করে।

ইতিহাস 
উহু শিপইয়ার্ডে নির্মিত বানৌটা খাদেম জাহাজটি বাংলাদেশ নৌবাহিনীর বহরে ৬ মে, ১৯৮৪ সালে যুক্ত হয়। জাহাজটি বহিঃনোঙ্গরে ও পোতাশ্রয়ে সামরিক এবং অন্যান্য বাণিজ্যিক জাহাজকে সহযোগিতা প্রদানের পাশাপাশি দুর্যোগকালীন সময়ে উদ্ধার ও বিভ্রান্ত কাজে নিয়োজিত থাকে। পাশাপাশি দুর্যোগ পরবর্তী উদ্ধার অভিযান এবং ত্রাণ তৎপরতায় জাহাজটিকে ব্যবহার করা হয়।

বৈশিষ্ট্য ও যান্ত্রিক কাঠামো 
বানৌটা খাদেম জাহাজটির দৈর্ঘ্য ৬০.২ মিটার, প্রস্হ ১১.৬ মিটার এবং গভীরতা ৪.৪ মিটার। জাহাজটিতে রয়েছে ২টি ডিএম১৩আর ২২০৮ কিলোওয়াট ১৫০০ এইচপি ডিজেল ইঞ্জিন। যার ফলে জাহাজটি সর্বোচ্চ  গতিতে চলতে সক্ষম।

তথ্যসূত্র 

বাংলাদেশ নৌবাহিনীর জাহাজ
দ্বারকা সেক্টর ১৩ মেট্রো স্টেশন

দ্বারকা সেক্টর ১৩ মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের দ্বারকা সেক্টর ১৩-তে র‌্যাডিসন ব্লু হোটেলের বিপরীতে অবস্থিত উত্তোলিত মেট্রো স্টেশন। ২০০৬ সালের ১লা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়।
স্টেশনটিতে বেশ বড় পার্কিং এলাকা রয়েছে এছাড়া এখানে পাঞ্জাব ন্যাশনাল ব্যাংক, পাঞ্জাব ও সিন্ধু ব্যাংক ও কানাড়া ব্যাংকের এটিএম পরিষেবা উপলব্ধ।

স্টেশন বিন্যাস

প্রবেশ/প্রস্থান

তথ্যসূত্র

বহিঃসংযোগ

দিল্লি মেট্রো স্টেশন
২০০৬-এ দিল্লিতে প্রতিষ্ঠিত
২০০৬-এ চালু রেলওয়ে স্টেশন